**Ob podelitvi nagrad:**

»Dragi gospodje, spoštovane gospe,

Draga mladina, pozdrav moj Vam gre.

Priložnost enkratno danes imam,

Da se v imenu nagrajencev zahvalim vsem Vam.

Se zdi mi, da sanjam, da v zraku lebdim,

da blizu sem soncu, na oblakih letim.

Pa vendar priznanje v rokah držim

In skupaj zdaj z vami se ga veselim.

Prav vsakemu hvala, ki bil je z menoj,

Na poti življenja prav vse do nocoj.

Hvaležna sem mami, očetu za to,

da sta me ljubila, vzgojila skrbno,

danes, ko mamin je rojstni dan,

Vojniški zlati grb mi bil je dan.

In bratoma hvala, ker sta vedno bila

del moje sreče, del mojega srca.

Hvala moji družini, ki je rasla z menoj,

Za potrpljenje v življenju, za podporo nocoj,

Hvala sodelavcem, ki na svoj so način

mi pomagali rasti iz  korenin.

Hvala vsem drugim, ki ste me podpirali povsod,

da lahko izbrala uspešno sem pot.

Če solzo potočim, če se veselim,

se dobro zavedam, da za vrednote živim.

V kraju domačem že dolgo živim,

vsakega uspeha se srčno veselim,

Kjer ravnateljica, pa župnik in župan v slogi živijo,

miru se krajani lahko veselijo.

Glejmo v preteklost, za nami je že,

pa vendar lahko se učimo iz nje,

danes živimo za prihodnje spet dni,

da le za danes, so grde laži.

Če kmet bi žito sejal, ko potrebuje že kruh,

bi rekli mu vsi, da je velik lenuh.

Prihodnost gradimo iz dneva v dan,

da enkrat bil srečen vsak bi zemljan.

Naj Bog nas varuje hudih reči,

naj poštenje in prijaznost vodi ljudi.

Hvala še enkrat v imenu prav vseh,

naj radost odseva nocoj v očeh.